钦定古今图书集成/明伦汇编/官常典/第374卷 > 《论西汉博士太常得失》宋·马廷鸾
## 钦定古今图书集成/明伦汇编/官常典/第374卷 > 《论西汉博士太常得失》宋·马廷鸾

西汉博士隶太常，有“周成均隶宗伯”之意。州有博士，
郡有文学掾《五经》之师，儒宫之官，长吏辟置，布列郡
国，亦有党庠遂序之意。然有二失：乡里学校人不升
于太学而补弟子员者自一项人；公卿弟子不养于
太学而任子尽隶光禄勋。自有四科，考试殊涂异方。
下之心术，分裂不一，上之考察，驰骛不精。